钦定古今图书集成/历象汇编/庶征典/第162卷 > 《管窥辑要》 > 北魏
## 钦定古今图书集成/历象汇编/庶征典/第162卷 > 《管窥辑要》 > 北魏

### 太宗泰常四年帝荐熟于白登庙有神异

按《魏书太宗本纪》，泰常四年九月，筑宫于白登山。
按《礼志》，泰常四年八月，帝尝于白登庙荐熟，有神异
焉。太庙博士许锺上言曰：“臣闻圣人能飨帝，孝子能
飨亲。伏惟陛下孝诚之至，通于神明。近尝于太祖庙
有车骑声从北门入，殷殷轞轞，震动门阙，执事者无
不肃栗，斯乃国祚永隆之兆。宜告天下，使知圣德之
深”远。